
R E F E R A T   D E   A P R O B A R E
pentru modificarea Hotărârii Consiliului Local nr. 190/2022 privind organizarea unor activități și acţiuni culturale  în luna decembrie 2022


	Prin Hotărârea Consiliului Local nr. 190/2022 privind organizarea unor activități și acţiuni culturale în luna decembrie 2022,  la articolul 3 s-a aprobat alocarea sumei de 100.000 lei din bugetul local al Municipiului Brad de la Capitolul 67.02 „cultură, recreere, religie”, pentru organizarea şi finanţarea acţiunilor menţionate la art. 2, care se va completa cu suma provenită din sponsorizări”.
	Acţiunile sunt prevăzute în Programul principalelor manifestări cultural - educative, artistice şi sportive din municipiul Brad pe anul 2022, aprobat prin Hotărârea Consiliului Local nr. 12/2022.  	
	Dat fiind faptul că nu s-au încasat sume de bani suficiente din sponsorizări se impune suplimentarea sumei aprobate cu încă 40.000 lei.
	În acest sens, am inițiat prezentul proiect de hotărâre prin care am propus modificarea articolului 3 din H.C.L. nr. 190/2022, astfel:
	„Art. 3 alin. 1 –  Se aprobă alocarea sumei de 140.000 lei din bugetul local al Municipiului Brad de la Capitolul 67.02 „cultură, recreere, religie”, pentru organizarea şi finanţarea acţiunilor menţionate la art. 2” și–l supun  plenului Consiliului Local al Municipiului Brad spre dezbatere în forma prezentată.
	În susţinerea propunerii mele invoc prevederile art. III, alin. 2 lit. a din O.U.G. nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, ale Legii nr. 273/2006 privind finanţele publice locale, cu modificările şi completările ulterioare, ale Hotărârii Consiliul Local nr. 12/2022 privind aprobarea Programului principalelor manifestări cultural - educative, artistice şi sportive, pe teme prestabilite, de interes local sau zonal, organizate la nivelul municipiului Brad în anul 2022, ale art. 129 alin. 2 lit. a, alin. 7 lit. d, art. 139 alin. 3 lit. a și art. 196 alin. 1 lit. a din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

